รายพระนามและชื่อประธานในพิธีเปิดโอลิมปิก

[thumb|upright|170px|ประธานาธิบดี[สี จิ้นผิง ประธานในพิธีเปิดโอลิมปิกเยาวชนฤดูร้อน 2014 ณ เมืองหนานจิง และฤดูหนาว 2022 ณ กรุงปักกิ่ง]]
[thumb|upright|170px|[สมเด็จพระราชาธิบดีฮารัลด์ที่ 5 แห่งนอร์เวย์|สมเด็จพระราชาธิบดีฮารัลด์ที่ 5 ประธานในพิธีเปิดโอลิมปิกฤดูหนาว 1994 และเยาวชนฤดูหนาว 2016 ณ เมืองลิลเลอฮาเมอร์]]
[thumb|upright|170px|[สมเด็จพระราชินีนาถเอลิซาเบธที่ 2 แห่งสหราชอาณาจักร|สมเด็จพระราชินีนาถเอลิซาเบธที่ 2 ประธานในพิธีเปิดโอลิมปิกฤดูร้อน 1976 ณ นครมอนทรีออล และฤดูร้อน 2012 ณ กรุงลอนดอน]]
[thumb|upright|170px|[จักรพรรดิโชวะ|สมเด็จพระจักรพรรดิฮิโรฮิโตะ ประธานในพิธีเปิดโอลิมปิกฤดูร้อน 1964 ณ กรุงโตเกียว และฤดูหนาว 1972 ณ เมืองซัปโปโระ]]
[thumb|upright|170px|ประธานาธิบดี[โจวันนี กรอนกี ประธานในพิธีเปิดโอลิมปิกฤดูร้อน 1960 ณ กรุงโรม และฤดูหนาว 1956 ณ เมืองกอร์ตีนาดัมเปซโซ]]
[thumb|upright|170px|ฟือเรอร์[อดอล์ฟ ฮิตเลอร์ ประธานในพิธีเปิดโอลิมปิกฤดูร้อน 1936 ณ กรุงเบอร์ลิน และฤดูหนาว 1936 ณ เมืองการ์มิช-พาร์เทินเคียร์เชิน]]

**รายพระนามและชื่อประธานในพิธีเปิดโอลิมปิก** ในปัจจุบันเป็นการแข่งขันหลากหลายประเภทกีฬาทั้งฤดูร้อน ฤดูหนาว รวมถึงเยาวชน โดยจะจัดขึ้นทุก ๆ 2 ปี สลับกันระหว่างโอลิมปิกฤดูร้อน และโอลิมปิกฤดูหนาว ในระหว่างพิธีเปิดโอลิมปิก ประธานคณะกรรมการโอลิมปิกสากลในสมัยนั้น ๆ จะกล่าวสุนทรพจน์ก่อนที่จะเชิญประธานในพิธีกล่าวเปิดอย่างเป็นทางการ ตามกฎบัตรโอลิมปิก ผู้ที่จะกล่าวเปิดกีฬาโอลิมปิกอย่างเป็นทางการจะต้องเป็นประมุขแห่งรัฐของประเทศเจ้าภาพ

## พิธีเปิด
เอกสารแนวปฏิบัติพิธีเปิดของไอโอซี ระบุว่า "ตามกฎบัตรโอลิมปิก ผู้ที่จะกล่าวเปิดกีฬาโอลิมปิกอย่างเป็นทางการจะต้องเป็นประมุขแห่งรัฐของประเทศเจ้าภาพ ทั้งฐานะประมุขของราชวงศ์ หรือประธานาธิบดีก็ตาม นอกจากนี้ในกรณีที่ประมุขแห่งรัฐไม่สามารถทำหน้าที่ได้ รองประธานาธิบดี, สมาชิกของราชวงศ์ หรือผู้สำเร็จราชการ จะเป็นผู้ปฏิบัติหน้าที่นี้แทน" ตามกฎบัตรโอลิมปิกหมวดที่ 5 ข้อที่ 29 กำหนดคำกล่าวสุนทรพจน์ไว้ดังนี้ 
*โอลิมปิกฤดูร้อน

*โอลิมปิกฤดูหนาว

อย่างไรก็ตาม ในพิธีเปิดโอลิมปิกฤดูหนาว 2010 ผู้สำเร็จราชการแคนาดา มีชาแอล ชอง ได้ใช้รูปแบบสุนทรพจน์ของโอลิมปิกฤดูร้อนแทน โดยกล่าวว่า
::*ข้าพเจ้าขอประกาศเปิดการแข่งขันกีฬาโอลิมปิกแวนคูเวอร์ เพื่อเฉลิมฉลองกีฬาโอลิมปิกฤดูหนาว ครั้งที่ 21*

ในปี 1960 ประธานาธิบดีแห่งประเทศอิตาลี จิโอวานี กรองกี ได้กล่าวเปิดการแข่งขันเป็นภาษาอิตาลี โดยกล่าวว่า
::*ข้าพเจ้าขอประกาศเปิดการแข่งขันกีฬาโอลิมปิกโรม เพื่อเฉลิมฉลองกีฬาโอลิมปิกฤดูร้อน ครั้งที่ 17 ในยุคปัจจุบัน*

ในปี 1964 สมเด็จพระจักรพรรดิฮิโระฮิโตะ แห่งญี่ปุ่น ทรงกล่าวเปิดการแข่งขันเป็นภาษาญี่ปุ่น โดยกล่าวว่า
::*เพื่อเฉลิมฉลองกีฬาโอลิมปิกยุคปัจจุบัน ครั้งที่ 18 ข้าพเจ้าขอประกาศเปิดการแข่งขันกีฬาโอลิมปิกโตเกียว ณ ที่นี้*

ในปี 1976 สมเด็จพระราชินีนาถเอลิซาเบธที่ 2 แห่งแคนาดา ทรงกล่าวเปิดการแข่งขันเป็นภาษาฝรั่งเศส ตามด้วยภาษาอังกฤษ โดยกล่าวว่า
::*ข้าพเจ้าขอประกาศเปิดการแข่งขันกีฬาโอลิมปิกมอนทรีออล เพื่อเฉลิมฉลองกีฬาโอลิมปิกฤดูร้อน ครั้งที่ 21 ในยุคปัจจุบัน*

ในปี 1980 ประธานาธิบดีแห่งสหภาพโซเวียต เลโอนิด เบรจเนฟ ได้กล่าวเปิดการแข่งขันเป็นภาษารัสเซีย โดยกล่าวว่า
::*ท่านประธานคณะกรรมการโอลิมปิกสากล! นักกีฬาทั่วโลก! แขกทั้งหลาย! สหายทั้งหลาย! ข้าพเจ้าขอประกาศเปิดการแข่งขันกีฬาโอลิมปิก 1980 เพื่อเฉลิมฉลองกีฬาโอลิมปิกฤดูร้อน ครั้งที่ 22 ในยุคปัจจุบัน*

ในปี 1984 ประธานาธิบดีแห่งสหรัฐอเมริกา โรนัลด์ เรแกน ได้กล่าวเปิดการแข่งขันว่า
::*เพื่อเฉลิมฉลองกีฬาโอลิมปิกยุคปัจจุบัน ครั้งที่ 23 ข้าพเจ้าขอประกาศเปิดการแข่งขันกีฬาโอลิมปิกลอสแอนเจลิส*

ในปี 1988 ประธานาธิบดีแห่งสาธารณรัฐเกาหลี โน แท-อู ได้กล่าวเปิดการแข่งขันเป็นภาษาเกาหลี โดยกล่าวว่า
::*ข้าพเจ้าขอประกาศเปิดการแข่งขันกีฬาโอลิมปิกโซล ณ ห้วงการเฉลิมฉลองกีฬาโอลิมปิกฤดูร้อน ครั้งที่ 24 ในยุคปัจจุบัน*

ในปี 1992 สมเด็จพระราชาธิบดีควน การ์โลสที่ 1 แห่งสเปน ทรงกล่าวเปิดการแข่งขันเป็นภาษาคาตาลัน และภาษาสเปน โดยกล่าวว่า
::*(ภาษาคาตาลัน) ยินดีต้อนรับทุกคนสู่เมืองบาร์เซโลนา! (ภาษาสเปน) วันนี้วันที่ 25 กรกฎาคม ค.ศ. 1992 ข้าพเจ้าขอประกาศที่จะเปิดการแข่งขันกีฬาโอลิมปิกบาร์เซโลนา ที่จะเฉลิมฉลองกีฬาโอลิมปิกฤดูร้อน ครั้งที่ 25 ในยุคปัจจุบัน*

ในปี 1996 ประธานาธิบดีแห่งสหรัฐอเมริกา บิล คลินตัน ได้กล่าวเปิดการแข่งขันว่า
::*ข้าพเจ้าขอประกาศเปิดการแข่งขันกีฬาโอลิมปิกแอตแลนตา เพื่อเฉลิมฉลองกีฬาโอลิมปิกฤดูร้อน ครั้งที่ 26 ในยุคปัจจุบัน*

ในปี 1998 สมเด็จพระจักรพรรดิอะกิฮิโตะ แห่งญี่ปุ่น ทรงกล่าวเปิดการแข่งขันเป็นภาษาญี่ปุ่น โดยกล่าวว่า
::*ในที่นี้ ข้าพเจ้าขอประกาศเปิดการแข่งขันกีฬาโอลิมปิกฤดูหนาว ครั้งที่ 18 ณ เมืองนะงะโนะ*

ในปี 2000 ผู้สำเร็จราชการเครือรัฐออสเตรเลีย เซอร์ วิลเลียม ดีน ได้กล่าวเปิดการแข่งขันว่า
::*ข้าพเจ้าขอประกาศเปิดการแข่งขันกีฬาโอลิมปิกซิดนีย์ เพื่อเฉลิมฉลองกีฬาโอลิมปิกฤดูร้อน ครั้งที่ 27 ในยุคปัจจุบัน*

ในปี 2002 ห้าเดือนหลังวินาศกรรม 11 กันยายน ประธานาธิบดีแห่งสหรัฐอเมริกา จอร์จ ดับเบิลยู. บุช ได้กล่าวเปิดการแข่งขันว่า
::*ในนามของประเทศที่มีความภาคภูมิใจ เด็ดเดี่ยว และปลื้มปีติ ข้าพเจ้าขอประกาศเปิดการแข่งขันกีฬาโอลิมปิกซอลต์เลกซิตี เพื่อเฉลิมฉลองกีฬาโอลิมปิกฤดูหนาว*

ในปี 2004 ประธานาธิบดีแห่งสาธารณรัฐเฮลเลนิก คอนสแตนตินอส สเตฟาโนปูลอส ได้กล่าวเปิดการแข่งขันพร้อมด้วย นาวาอากาศเอก จอร์จิออส ดริทซาคอส ผู้ช่วยประธานาธิบดีแห่ง กองทัพอากาศกรีก เป็นภาษากรีก โดยกล่าวว่า
::*ข้าพเจ้าขอประกาศที่จะเปิดการแข่งขันกีฬาโอลิมปิก ณ กรุงเอเธนส์ และการเฉลิมฉลองกีฬาโอลิมปิกฤดูร้อน ครั้งที่ 28 ในยุคปัจจุบัน*

ในปี 2006 ประธานาธิบดีแห่งประเทศอิตาลี คาร์โล อาเซกลิโอ ชัมปี ได้กล่าวเปิดการแข่งขันเป็นภาษาอิตาลี โดยกล่าวว่า
::*ข้าพเจ้าขอเปิดการแข่งขันกีฬาโอลิมปิกฤดูหนาว ครั้งที่ 20 ณ นครตูริน*

ในปี 2008 ประธานาธิบดีแห่งสาธารณรัฐประชาชนจีน หู จิ่นเทา ได้กล่าวเปิดการแข่งขันเป็นภาษาจีน โดยกล่าวว่า
::*ข้าพเจ้าขอประกาศว่า การแข่งขันกีฬาโอลิมปิกฤดูร้อน ปักกิ่ง ครั้งที่ 29 ได้เริ่มขึ้นแล้ว*

ในปี 2012 สมเด็จพระราชินีนาถเอลิซาเบธที่ 2 แห่งสหราชอาณาจักรบริเตนใหญ่และไอร์แลนด์เหนือ ทรงกล่าวเปิดการแข่งขันว่า
::*ข้าพเจ้าขอประกาศเปิดการแข่งขันกีฬาโอลิมปิกลอนดอน เพื่อเฉลิมฉลองกีฬาโอลิมปิกฤดูร้อน ครั้งที่ 30 ในยุคปัจจุบัน*

ในปี 2014 ประธานาธิบดีแห่งสหพันธรัฐรัสเซีย วลาดีมีร์ ปูติน ได้กล่าวเปิดการแข่งขันเป็นภาษารัสเซีย โดยกล่าวว่า
::*กีฬาโอลิมปิกฤดูหนาว ครั้งที่ 22 ณ เมืองโซชิ ข้าพเจ้าขอเปิดการแข่งขันนี้*

ในปี 2016 รองประธานาธิบดีแห่งประเทศบราซิล มีแชล เตเมร์ ได้กล่าวเปิดการแข่งขันเป็นภาษาโปรตุเกส โดยกล่าวว่า
::*หลังจากการแสดงที่ตื่นตาตื่นใจ ข้าพเจ้าขอประกาศที่จะเปิดการแข่งขันกีฬาโอลิมปิกริโอ และการเฉลิมฉลองกีฬาโอลิมปิกฤดูร้อน ครั้งที่ 31 ในยุคปัจจุบัน*

ในปี 2018 ประธานาธิบดีแห่งสาธารณรัฐเกาหลี มุน แจ-อิน ได้กล่าวเปิดการแข่งขันเป็นภาษาเกาหลี โดยกล่าวว่า
::*ข้าพเจ้าขอประกาศว่า การแข่งขันกีฬาโอลิมปิกฤดูหนาว ครั้งที่ 23 โอลิมปิกฤดูหนาวที่พย็องชัง ได้เริ่มต้นขึ้นแล้ว*

ในปี 2020 สมเด็จพระจักรพรรดินารูฮิโตะ แห่งญี่ปุ่น ทรงกล่าวเปิดการแข่งขันเป็นภาษาญี่ปุ่น โดยกล่าวว่า
::*ข้าพเจ้าขอประกาศเปิดการแข่งขันกีฬาที่โตเกียว เพื่อเฉลิมฉลองโอลิมปิกฤดูร้อน ครั้งที่ 32 ในยุคปัจจุบัน*

ในปี 2022 ประธานาธิบดีแห่งสาธารณรัฐประชาชนจีน สี จิ้นผิง ได้กล่าวเปิดการแข่งขันเป็นภาษาจีน โดยกล่าวว่า
::*ข้าพเจ้าขอประกาศว่า โอลิมปิกฤดูหนาวครั้งที่ 24 ณ ปักกิ่ง ได้เริ่มต้นขึ้นแล้ว*

ในปี 2024 ประธานาธิบดีแห่งสาธารณรัฐฝรั่งเศส แอมานุแอล มาครง ได้กล่าวเปิดการแข่งขันเป็นภาษาฝรั่งเศส โดยกล่าวว่า
::*ข้าพเจ้าขอประกาศเปิดการแข่งขันกีฬาแห่งปารีส เพื่อเฉลิมฉลองโอลิมปิกครั้งที่ 33 ในกาลปัจจุบัน*

ในปี 2026 ประธานาธิบดีแห่งสาธารณรัฐอิตาลี แซร์โจ มัตตาเรลลา ได้กล่าวเปิดการแข่งขันเป็นภาษาอิตาลี โดยกล่าวว่า
::*ข้าพเจ้าขอประกาศเปิดการเฉลิมฉลองกีฬาโอลิมปิกฤดูหนาวครั้งที่ 25 แห่งมิลาโน-กอร์ตินา*

## รายพระนามและชื่อประธานในพิธีเปิดโอลิมปิก

**หมายเหตุ:**

## รายพระนามและชื่อประธานในพิธีเปิดโอลิมปิกเยาวชน

**หมายเหตุ:**

## ดูเพิ่ม
* รายชื่อเมืองเจ้าภาพกีฬาโอลิมปิก
* ประธานคณะกรรมการโอลิมปิกสากล

## อ้างอิง

หมวดหมู่:พิธีเปิดโอลิมปิก
หมวดหมู่:บทความที่เกี่ยวข้องกับโอลิมปิก
หมวดหมู่:รายชื่อบุคคลแบ่งตามหน้าที่
หมวดหมู่:รายพระนามและชื่อประมุขแห่งรัฐ